Какво означава съспенс?


 Понятието „съспенс” идва от латинската дума „suspense”.



 Думата включва следните значения:


* тревожност, напрежение, нервност, възбуда, очакване, вълнение;
* нерешителност, несигурност, очакване на опасни или неизвестни събития, безпокойство;



 Съспенсът е визуална и комуникативна драматизация на сюжетния материал в един филм или роман, или казано по друг начин, възможно най-интензивното представяне на драматичните ситуации, като се използват различни елементи, които да породят напрежение или очакване на опасни и непредвидими за героите ситуации.



 Добре изграденият съспенс и стегнатото действие на сюжета са задължителен елемент за всеки трилър. След съспенса идва хорърът, чието очакване или проявление нагнетява съспенса.



 Освен драматизъм и страх, съспенсът може да има и положителна посока в случаите, когато се очаква положителната развръзка в края на филма или книгата. Положителна посока най-често имаме по отношение на серийните произведения, когато потребителят е убеден, че хорърът няма да е фатален за главните действащи лица.



 Източник: <http://bg.wikipedia.org/wiki/%D0%A1%D1%8A%D1%81%D0%BF%D0%B5%D0%BD%D1%81>

